google/wiki40b huggingface dataset:
Edita Gruberová

Utdanning og unge år

Gruberová er datter av en ungarsk mor og en far med tyske aner, men morsmålet hennes er slovakisk. Hun begynte sine musikkstudier ved konservatoriet i Bratislava hvor hun studerte med Mária Medvecká. Deretter fortsatte hun ved Akademiet for utøvende kunst i Bratislava (Vysoká škola múzických). I studietiden sang hun i folkemusikkensemblet Lúčnica og opptrådte flere ganger i det slovakiske nasjonalteateret.

Karriere

I 1968 debuterte Gruberová på operascenen i Bratislava som Rosina i Barbereren i Sevilla. Etter at hun vant en sangkonkurranse i Toulouse ble hun engasjert som solist ved J. G. Tajovský teaters operaensemble i Banská Bystrica, Slovakia, fra 1968 til 1970. I den perioden gikk det kommunistiske  Tsjekkoslovakia gjennom en periode kalt Normalisering med stengte grenser mot ikke-kommunistiske stater. Sommeren 1969 arrangerte derfor Mária Medvecká en audition for Gruberová ved Wiener Staatsoper, som øyeblikkelig engasjerte henne. Hun fikk sitt første store gjennombrudd året etter da hun sang Nattens dronning. Gruberová bestemte seg da for å emigrere til Vesten. De neste årene ble hun solist i Wien og ble invitert til å synge ved mange av de viktigste operahusene i verden, spesielt i koloraturroller.
Gruberová debuterte ved Glyndebourne i 1974 og ved Metropolitan Opera i 1977, begge steder som Nattens dronning. I 1977 opptrådte hun for første gang på Festspillene i Salzburg, som Thibault  i Verdis Don Carlo under Herbert von Karajan. I 1981 opptrådte hun med Luciano Pavarotti i Jean-Pierre Ponnelles film Rigoletto.  Gruberová debuterte ved Royal Opera House i Covent Garden som Giulietta i Bellinis I Capuleti e i Montecchi i 1984. Andre større roller hun har sunget er Zerbinetta, Gilda, Violetta, Lucia, Konstanze, Manon og Oscar; hun sang Donna Anna ved La Scala i 1987, Marie i La fille du régiment i 1987, Semiramide i 1992, Dronning Elizabeth I i Donizettis Roberto Devereux i Vienna 1990. I 2003 føyde hun tittelrollen i Norma til repertoaret.
Barcarole

Barcarole (fra fransk, også skrevet barcarolle; opprinnelig fra italiensk barcarola, barca «båt») er en sang sunget av gondolierer i Venezia, eller et musikkstykke skrevet i samme stil. Innen den klassiske musikken er to av de mest kjente barcarolene skrevet av Jacques Offenbach, fra operaen Hoffmanns eventyr (Belle nuit, ô nuit d'amour), og Frédéric Chopins Barcarole i Fiss-dur for piano.

Beskrivelse

En barcarole har en rytme som minner om gondolierens bevegelse når han skyver gondolen fremover, det er nesten uten unntak et moderat 6/8-dels tempo.
Mens de mest kjente barcarolene ble til i romantikken, var sjangeren så kjent på 1800-tallet at Burney skrev at den var en type musikk som ble meget godt likt av «collectors of good taste» (de som samler god smak) i The Present State of Music in France and Italy (1771).

Eksempler

Den tilsynelatende ukunstlede sentimentale folkesangen som barcarolen utgjorde, ble gjerne brukt i operaer; i tillegg til i Hoffmanns eventyr  ble den også brukt i arier skrevet av Paisiello, Weber og Rossini, mens Gaetano Donizetti brukte en barcarole for å angi stemningen i scenen fra Venezia i åpningen av operaen Marino Faliero (1835). Donizettis barcarole ble skrevet for en gondolier med kor, og et annet eksempel finnes i Verdis Un ballo in maschera (Richards arie «Di’ tu se fidele il flutto m’aspetta» i første akt).
I H.M.S. Pinafore lot Arthur Sullivan en barcarole spille når sluppen til Sir Joseph Porter (med hans søstre, kusiner og tanter) ankom, og Schubert brukte en lignende stil i noen av sine mest kjente sanger (selv om han ikke anga dette eksakt). Blant disse var «Auf dem Wasser zu singen» («Skal synges på vannet»), D.774.
Det er flere eksempler innen den klassiske musikken; blant Mendelssohns Lieder ohne Worte, Op. 19, 30 og 62, er det tre «Venetian Gondola Songs»; «Juni» i Tchaikovskys Årstidene; Charles-Valentin Alkans barcarole i Op. 65 Troisième recueil de chants; Béla Bartóks «Barcarolla» i Out of Doors; og Anton Rubinstein, Mily Balakirev, Alexander Glazunov, Edward MacDowell, Ethelbert Nevin og Gabriel Fauré har skrevet flere hver.
I det 20. århundre ble flere barcaroler skrevet, blant annet av Agustín Barrios (Julia Florida); andre sats i Villa-Lobos' Trio No. 2 (1915) (en berceuse-barcarole); første sats i Francis Poulencs Napoli Suite for piano (1925); George Gershwins «Dance of the Waves» (1937); Ned Rorems tre Barcaroles for piano, komponert i Marokko (1949); «The Kings' Barcarole» i Leonard Bernsteins operette Candide (1956); og «Agony» i Stephen Sondheims musical Into the Woods.
Pompeius (sommerfugl)

Utseende

Ganske små (vingespenn 20-30 millimeter), brunlige smygere. Medlemmene i denne slekten varierer nokså mye i farge; de kan være ensfarget brune, ha små, hvite flekker eller også større, oransje eller gulaktige felter på vingene.

Utbredelse

Slekten er utbredt i Amerika.
Pompeius verna lever i det østlige USA, de øvrige artene er neotropiske.
Værstebrua

Konstruksjon

Værstebrua er utformet som en klaffebro. Hver kjøreretning har sin egen klaff som er 36,5 m  lang og 2 m bred. I tillegg til kjørebane gir dette plass til en kombinert gang- sykkelvei. Mellom klaffene står et kraftig tårn med en balansebom på toppen. Hver av klaffene er ensiding opphengt i balansebommen, en løsning som gir et spennende inntrykk. Balansebommen veier 615 tonn hvorav motvekten utgjør 430 tonn. Under løft kommer nokken på balansebommen opp til 56 m og klaffen reiser seg 85 grader. 
Klaffene løftes av et kraftig hydraulisk maskineri på 400 kilowatt. I normaldrift vil fire løftesylindere med en slaglengde på 6 m, en diameter på 0,57 m og med et «oljeforbruk» på 4,7 kubikkmeter, løfte klaffene. Ved funksjonsfeil vil tre sylindere være tilstrekkelig.
Septimusikk

Septimusikk er et musikkalbum med Septimus, utgitt i 1975.
Tarapaca kraftverk

Tarapaca kraftverk er et kombinert oljekraftverk og kullkraftverk i I. region i Chile. Det har en installert produksjonskapasitet på 308 MW fordelt på 2 kokere / turbiner. Anlegget ble utbygd i 1998. Brenselstypen er kull og dieselolje. Det er landets fjerde største fossile kraftverk.
Maslog

Maslog er en kommune i provinsen Eastern Samar på Filippinene. Under folketellingen i 2000 kom man til et befolkningstall på 4 009 i 723 husstander.
Ásotthalom

Ásotthalom er en mindre by i fylket Csongrád i Ungarn. I 2001 hadde Ásotthalom totalt 4191 innbyggere. Den ligger rundt fem kilometer nord for grensen til Serbia.
Ladislav Jurkemik

Landslaget

Han deltok i flere internasjonale turneringer for Tsjekkoslovakia. Han ble europamester i fotball i 1976.
Lortholvollen

Lortholvollen (eller Lorthølvollen) er to setervoller i Stjørdal. 
Fremre Lorthølvoll ligger ved vestre Sonvatnet, mens Indre Lorthølvoll ligger ved østre Sonvatnet, på grensa mellom Stjørdal og Meråker. En seter her en kjent fra matrikkelen i 1723, knyttet til garden Øvre Sonen.
Justin Broadrick

Biografi

Justin Broadrick's første musikalske plateselskap var Final. Det begynte som et punk band (dog med trommemaskin) i 1982, men prosjektet utviklet seg til å omfatte power electronics-subkulturen innen industrial musikk i 1983 (da han ga ut materiale på sitt eget Post Mortem Rekordings plateselskap), før bandet ble oppløst i juli 1985.
Broadrick ble spurt av Nicholas Bullen om å bli med i Napalm Death som gitarist i juli 1985, og var med på A-siden av bandets debutalbum Scum. Han spilte med gruppen til oktober 1986, da han ble tilbudt stillingen som trommeslager i Head of David. 
Etter at han forlot Head of David i 1988 startet han prosjektet Godflesh, som kom så langt som til å spille inn en plate for Earache Records. Godflesh ble oppløst i 2002 (like etter at G. Christian Green, en av grunnleggerne, forlot bandet), og Broadrick gikk inn i en dvaleperiode frem til han returnerte med Jesu-prosjektet. Han gjenopplivet også Final-prosjektet rundt samme tid.
Gjennom hele sin karriere har Broadrick hatt et antall midlertidige «sideprosjekter», herunder deltakelse i et antall prosjekter med Kevin Martin (inkludert Techno Animal og Curse of the Golden Vampire, og også opptredener i Martin's grupper God og Ice).
Han har også vedlikeholdt en parallell karriere som produsent, hvor han har produsert plater og remikser for grupper som Pantera, Isis og Hydra Head-kollegene Pelican.
I 2007 begynte Broadrick å utgi midre serier med materiale på sitt Avalanche Inc.-selskap, herunder nytt materiale fra Final-prosjektet.
Han avslo tilbud om å bli med i meget kjente rockegrupper som Faith No More og Danzig (Intervju med Glenn Danzig).

Diskografi

En liste over Justin Broadrick's arbeider.
Blapsilon

Utseende

Middelsstore, kraftige, mørke og blanke trebukker. Kropspformen er forholdsvis bred, antennene er kortere enn kroppen.

Levevis

Som de fleste andre trebukker borer larvene i ved.

Utbredelse

Slekten er endemisk for Ny-Caledonia.
Alice Mürer Siem

Karriere

Hun studerte med søsteren fra 1938 til 1946 ved ballettskolen til Rita Tori (1908–67). Hun fikk sin scenedebut i 1942 på Carl Johan Teatret, og ble tilsatt i oppsetninger ved Edderkoppen og Chat Noir, samt ved Det Nye Teater.  Søstrene ble de første utenlandske elevene som ble tatt opp ved Royal Ballet School i London, da de studerte der fra 1949 til 1952.  Alice fikk deretter en rekke engasjementer ved Ballets Russes de Monte Carlo, som blant annet gjestet operaene i  New York City. Både i New York og i Norge opptrådte hun ofte i fjernsynet. Hun var en tid ansatt ved Oslo Nye Teater, og var Ivo Cramérs assistent i oppsetningene Sommer i Tyrol, My Fair Lady og Boyfriend.

Familie

Hun og tvillingsøsteren Henny Mürer (1925–97) var døtre av  Johan Christopher Mürer (1891–1974) og Dagmar Jenny Bie-Peterson (1896–1977). Faren var direktør og farbror til skribenten Niels J. Mürer (1898–1980).  I 1960 giftet Alice seg med pianist og kapellmester Kåre Siem (1918–1986).
Heinerscheid

Heinerscheid er et tettsted og en tidligere kommune i Luxembourg. Kommunen, som hadde et areal på 33,99 km², ligger i kantonen Clervaux i distriktet Diekirch. I 2005 hadde kommunen 1 056 innbyggere.
Den 24. mai 2011 ble kommunene Heinerscheid, Munshausen og Clervaux slått sammen. Den nye kommunen fikk navnet Clervaux.
Switha

Switha er en øy i den skotske øygruppen Orknøyene, beliggende sør for øya Flotta. Øya har ikke vært bebodd i moderne tid og brukes i dag som beitested for sauer. Øya er 1 km lang og 3 km bred.
Zine

Zine var et norsk, gratis månedsmagasin for reiselystne og eventyrlystne. Bladet ble forsøkt finansiert av reklame i bladet og på nettsiden.
Zine ble distribuert hovedsakelig på Østlandet via Star Tour, Aeroflot, Icelandair, Lufthansa, KLM, Air France og Air Baltic på Gardermoen. På Torp flyplass ble bladet distribuert via SAS Braathens, Ryanair, KLM, Widerøe og CoastAir. Magasinet hadde avtale med NSB, og ble lagt i setelommene på NSBs tog, i tillegg til at det ble delt ut på de største jernbanestasjonene, samt en rekke kaffebarer, kaféer, konditorier og på venteværelser. Bladet gikk konkurs i juni 2007. Ifølge brreg.no ble det ved Oslo byfogdembede åpnet konkurs i Zine AS 13. juli 2007.
Ansvarlig redaktør var dykkeren Ronny Frimann.
Maithripala Sirisena

Politisk virke

Sirisena er landbruksutdannet og tilhører ikke den tradisjonelle politiske eliten i landet. Han er fra det vestre Sri Lanka, men representerte den nordlige, tamil-dominerte provinsen i parlamentet siden 1989. Han har hatt flere ministerposter, som landbruksminister fra 2004 og som fungerende forsvarsminister under borgerkrigens to siste år. Han var helseminister til november 2014, da han kunngjorde sitt kandidatur som opposisjonskandidat mot Rajapaksa.
Sirisena var opprinnelig en alliert og medarbeider av Rajapaksa, men stod vinteren 2014–15 i spissen for en svært bred koalisjon mot den sittende presidenten. Opposisjonen favnet både tamiler, muslimer, buddhister, og enkelte ytterliggående singalesiske nasjonalister som ønsket avløsning av det stadig mer autoritære styret under Rajapaksa. 
Valgseieren 9. januar ble likevel karakterisert som overraskende. I valget fikk Sirisena 80 % av stemmene blant muslimer og tamiler, men samtidig hele 45 % av stemmene blant singalesere.
Få dager etter at han overtok presidentvervet reverserte Sirisena noen av sin forgjengers beslutninger. Han gjeninnsatte høyesterettsjustitiarius Shirani Bandaranayake og rehabiliterte tidligere hærsjef Sarath Fonseka. Han kom også med lovnad om å innføre pressefrihet.
I oktober 2018 utnevnte han tidligere president Mahinda Rajapaksa som ny statsminister uten å først formelt avskjedige regjeringen til Ranil Wickremesinghe. Dette utløste en konstitusjonell krise i landet, og nasjonalforsamlingen vedtok hurtig mistillit mot Rajapaksa.
Ma Xiangbo

Bakgrunn

Ma stammet fra en ledende katolsk familie i Jiangsu. I en alder av 11 år begynte han på en av jesuittenes skoler i Shanghai, Collège de Saint-Ignace. 
Etter å ha blitt utdannet der, fortsatte han der som lærer inntil 1870. Han underviste i astronomi og i matematikk.
Carlos Manuel Piedra

Forspill

Da Che Guevara hadde erobret byen Santa Clara øst for Havanna dro Fulgencio Batista 1. januar 1959 til Colombia, det militære hovedkvarteret utenfor Havanna. Der samlet han de gjenværende militære lederne og erklærte at han ville frasi seg makten for å unngå ytterligere blodsutgytelser. 
Før Batista og hans nærmeste gikk om bord i flyet og dro til Den dominikanske republikk, ga han presidenten i Kongressen, Anselmo Alliegro y Milá, ordre om å oppnevne en junta med general Eulogio Cantillo som leder. Juntaen oppnevnte straks høyesterettsdommer Carlos Manuel Piedra til midlertidig president i tråd med den cubanske konstitusjon av 1940. General Cantillo overtok som hærsjef og stabssjef, og Gustavo Pelayo ble utnevnt til statsminister. 
Da Fidel Castro fikk høre om dette 2. januar var han i Santiago de Cuba, vel 95 mil sørøst for Havanna. Han fryktet muligheten for at Batistas gjenværende samarbeidspartnere skulle danne en militærjunta. Derfor hadde han dagen i forveien beordret Che Guevara og Camilio Cienfuegos, som ledet de revolusjonære styrkene i provinsen Las Villas, til å innta Havanna. 
For ytterligere å forhindre at general Cantillo eventuelt dannet en militærjunta, erklærte Castro at geriljaen verken aksepterte en junta eller presidentutnevnelsen av Piedra. Videre slo han fast at krigshandlingene ville fortsette mot alle som motsatte seg 26. juli-bevegelsen og dens allierte. Castro oppfordret også landets arbeidere til å gjennomføre en generalstreik for å lamme all aktivitet i landet, og oppfordringen ble så godt som umiddelbart fulgt opp av landets fagbevegelse. 
I tillegg utpekte Castro dommeren Manuel Urrutia i Santiago de Cuba til provisorisk president, og samme dag dro Urretia med fly fra Santiago til Havanna. I tillegg sørget Castro for at oberst Ramon Barquin som satt fengslet på Isla de Pinos (senere omdøpt til Isla de la Juventud) for konspirasjon mot Batista, ble løslatt og fløyet til Havanna for å gi Manuel Urretia eventuell nødvendig militær støtte.  
Batistas påtenkte president, Carlos Manuel Piedra, satt dermed neppe mer enn 10 – 12 timer i presidentembetet.
Kjell Magne Bondeviks første regjering

Kjell Magne Bondeviks første regjering, også kalt «sentrumsregjeringen», ble utnevnt av Kongen i statsråd den 17. oktober 1997. Den var en mindretallsregjering og en koalisjonsregjering utgått fra Kristelig Folkeparti (KrF), Senterpartiet (Sp) og Venstre (V). Etter Stortingsvalget 1997 fikk disse partiene 42 representanter på Stortinget, fordelt på 25 til Kristelig Folkeparti, 11 til Senterpartiet og 6 til Venstre. Den var avhengig av støtte fra Høyres 23 representanter og Fremskrittspartiets 25 representanter for å få det nødvendige flertall på 83 representanter.
Kristelig Folkeparti fikk i utgangspunktet 9 statsråder – deriblant statsministeren og utenriksministeren, mens Senterpartiet fikk 6 statsråder og Venstre 4
Kjell Magne Bondevik ble den andre statsministeren fra Kristelig Folkeparti etter Lars Korvald som var statsminister i 1972–1973.
Regjeringen søkte om avskjed 10. mars 2000 etter å ha stilt kabinettsspørsmål og fått flertallet mot seg i Stortinget. Regjeringen ville ikke følge Arbeiderpartiets (Ap) og Høyres krav om å endre forurensningsloven dersom dette viste seg nødvendig for å kunne utbygge gasskraftverk basert på allerede eksisterende teknologi. Søknaden ble innvilget 17. mars 2000, og samtidig ble Jens Stoltenbergs første regjering utnevnt. Den satt resten av stortingsperioden.

Bakgrunn

Etter at Gro Harlem Brundtland (Ap) valgte å avslutte sin karriere som politiker 25. oktober 1996 ble Thorbjørn Jagland (Ap) hennes etterfølger som statsminister, ett år før stortingsvalget i 1997. Under valgkampen ga Jagland velgerne et ultimatum som gikk ut på at han og Arbeiderpartiet ville gi fra seg regjeringsposisjonen dersom partiet ikke oppnådde minimum 36,9 prosents oppslutning, som var den oppslutning partiet hadde fått ved valget i 1993. Arbeiderpartiet gjorde et relativt godt valg med 35 % av stemmene og ble største parti, men likevel valgte Jagland å gå av som statsminister.
Arbeiderparti-regjeringens avgang førte til at Norge fikk en sentrumsregjering bestående av Kristelig Folkeparti, Senterpartiet og Venstre med KrFs Kjell Magne Bondevik som statsminister. KrF hadde under Bondevik og Valgerd Svarstad Hauglands ledelse gjort et godt valg og fikk 25 mandater. Før valget hadde KrF lansert det såkalte sentrumsalternativet sammen med Senterpartiet og Venstre. Senterpartiet hadde stor tilbakegang etter det uvanlig gode valget i 1993, men da Venstre kom over sperregrensen fikk de tre partiene tilsammen 26,1 prosent og 42 mandater. Dette var langt mindre enn Arbeiderpartiets 65 mandater, men var likevel nok til at Bondevik fikk dannet en sentrumsregjering selv med et svakt parlamentarisk grunnlag.
Pacific Division (NHL)

Pacific Division var en av seks divisjoner i den nordamerikanske ishockeyligaen National Hockey League (NHL) hvor den sammen med Northwest og Central Division utgjorde Western Conference. 
Etter omstruktureringen av NHL sommeren 2013 med overgang til fire divisjoner, ble navnet beholdt og tre lag fra Nortwest Division ble inkludert
China Airlines

China Airlines (kinesisk: 中華航空公司, pinyin: Zhōnghuá Hángkōng gōngsī) er det nasjonale flyselskapet i Taiwan. Tilbyr ruter til Sørøst-Asia, Europa, noen øyer i Stillehavet, USA, og nordlige og vestlige Asia. De bruker flytypene: Airbus A330, Airbus A340, Boeing 737, Boeing 747, og Embraer E190. De har Airbus A350 i bestilling, som leveres fra 2015.
Øye for øye

Uttrykket «øye for øye», ofte brukt sammen med «tann for tann», (hebraisk: עין תחת עין) er et sitat fra Andre Moseboks 21. kapittel vers 23–27  Der definerer Moseloven straffer for skader i kamp og liknende, og fastslår at den som tar en annens øye, skal bøte med det samme tapet og gi fra seg sitt eget som en kompensasjon. Uttrykket forekommer fire ganger i den norske bibeloversettelsen.
Joseph Bosworth

Bakgrunn og virke

Bosworth ble født i Derbyshire, gikk på ungdomsskolen i Repton, og ble deretter student ved Universitetet i Aberdeen. I 1817 ble han sogneprest av Little Horwood, Buckinghamshire, og benyttet der sin fritid til litteratur, og spesielt til studiet av angelsaksisk. I 1823 utkom hans Elements of Anglo-Saxon Grammar (Elementer i angelsaksisk grammatikk).
I 1829 dro Bosworth til Nederland som kapellan, først i Amsterdam og deretter i Rotterdam, og han ble i Nederland inntil 1840. Han arbeidet der på Dictionary of the Anglo-Saxon Language (Ordbok i angelsaksisk språk, 1838), hans best kjente verk.
I 1857 ble han rektor av en skole i Water Stratford, Buckinghamshire, og i det følgende året ble han utpekt som professor i angelsaksisk ved University of Oxford. I 1867 donerte han £10 000 til University of Cambridge for å etablere et professorat i angelsaksisk. Ved sin død etterlot han seg en mengde notater om angelsaksiske charter. Han ble gravlagt i Water Stratford.
Professoratet i Oxford ble holdt av J.R.R. Tolkien fra 1925 til 1945, og på den tiden var det kjent som «Rawlinson and Bosworth Professorship of Anglo-Saxon».
Fuad Masum

Oppvekst

Masum ble født i Koya. Familien hans kommer fra landsbyen Khabanen i regionen Hawraman. Han studerte ved forskjellige religiøse skoler i Irakisk Kurdistan til han ble 18. Etter det studerte han jus og sharia ved Universitetet i Bagdad. I 1958 reiste han til Kairo for å fullføre utdannelsen sin ved Al-Azhar-universitetet. Han arbeidet en tid som professor ved Universitetet i Basra i slutten av 1960-årene. Masum tok sin doktorgrad i islamsk filosofi ved Al-Azhar i 1975.
Hørkelgaddan

Hørkelgaddan er en folkemusikkgruppe fra Tingvoll på Nordmøre, stiftet i 1974. Gruppen har gitt ut fem album med folkemusikk fra Nordmøte og deltatt på mer enn 25 radio- og TV-program. I tillegg til konserter og dansetilstellinger i Norge, har gruppen spilt en rekke konserter for Rikskonsertene og dessuten opptrådt i Polen, Sverige og USA. Gruppen vant Spellemannprisen 1981 i klassen folkemusikk/gammeldans for albumet Tøffelmusikk.
Smøremiddel

Et smøremiddel er en substans som hovedsakelig er laget for å redusere friksjon.

Typer smøremiddel

Det fins 2 hovedtyper smøremidler, våte eller tørre.

Våte smøremidler

Våtsmøremidler er enten syntetiske eller oljebasert. De oljebaserte kan være laget av mineralolje eller naturlig olje som ricinusolje (lakserolje), palmeolje, solsikkeolje eller lanolin. Mineraloljen er gradert i 5 hovedgrupper etter metningsgrad og viskositet. Syntetiske oljer er, som navnet sier, framstilt av kunstige stoffer.
Appelsinkrigen i Ivrea

Appelsinkrigen er en festival i Nord-italienske byen Ivrea, som har en tradisjon med å kaste appelsiner mellom organiserte grupper. Det er den største festivalkampen i Italia.
Bjørviklinja

Plan

Det er vedtatt at Dronning Eufemias gate – den nye hovedgaten i Bjørvika – skal få trikkeskinner til miljømessig kollektivbetjening for Bjørvika. Disse stod ferdig i 2014. Byggestart i Bispegata skjedde først i januar 2019. Prosjektet skal være fullført sommeren 2020.
Wuhua (Kunming)

Wuhua (kinesisk: 五华区; pinyin: Wǔhuá Qū) er et bydistrikt innen byprefekturet Kunming i provinsen Yunnan i Folkerepublikken Kina.
Det har et areal på 397,86 km² og en befolkning på 810 000 innbyggere (2004).
Jøa Idrettslag

Jøa Idrettslag er et idrettslag i Fosnes kommune i Trøndelag, stiftet i 1924, og med fotballag fra 1947. Jøa IL har aldersbestemte lag innen både fotball og håndball. Det er også tilbud om trim og friidrett.
Kulestøteren Roar Hoff og spydkasteren Gunnar Strøm har representert Jøa IL i nasjonale konkurranser.
Presidentvalget i USA 1816

Bakgrunn

De siste fire årene var dominert av den britisk-amerikanske krigen. Selv om den ikke hadde endt med seier, var det amerikanske folk likevel fornøyd med at det endelig var fred, en fred Det demokratisk-republikanske partiet fikk mye av æren for. Føderalistene hadde tapt grunn på grunn av deres motstand mot krigen og snakk om utmeldelse av New England fra De forente stater. Videre hadde president Madison overtatt flere av de politiske idéene til Føderalistpartiet, så som en statsbank og tariffreguleringer, noe som ga føderalistene få saker å gå til valgkamp på.
Shuttle–Mir-programmet

Shuttle-Mir programmet var et samarbeidsprogram i verdensrommet mellom Russland og USA. Det innebar at amerikanske romferger koblet seg opp mot den russiske romstasjonen Mir. Programmet ble annonsert i 1993 og den første ferden skjedde i 1995. Til tross for amerikansk skepsis til sikkerheten, ble programmet gjennomført i sin helhet til det ble avsluttet i 1998. Programmet var en viktig forløper til den nåværende Den internasjonale romstasjonen.
Nizhnyi Novgorod jernbanestasjon

Nizjnij Novgorod jernbanestasjon (russisk: Станция Нижний Новгород-Московский frem til 2010 Moskovsky-Gorkij) er en stor stasjon i byen Nizjnij Novgorod.

Historie

Bygningen ble oppført i 1870-årene, og har vært renovert et par ganger. I 2002 ble stasjonen modernisert med installasjon av terminal utstyr for automatisk billettkontroll, og bygging av tak over plattformene
UTC+13.45

UTC+13.45 er en tidssone som ligger 13 timer og 45 minutter foran UTC. Den brukes for tiden på følgende steder: